open-index/open-wikipedia-markdown huggingface dataset:
AXA

**אקסה** (באנגלית: **AXA**) היא חברה רב-לאומית צרפתית, המציעה שירותי ביטוח, ניהול השקעות ושירותים פיננסיים. נכון לשנת 2024, היא חברת השירותים הפיננסיים הרביעית בגודלה מבחינת הכנסות בצרפת, והחברה הצרפתית השלישית בגודלה.

המטה הראשי של החברה נמצא ברובע השמיני של פריז, צרפת. מלבדו מפעילה החברה סניפים במדינות מערב אירופה, אמריקה הצפונית, המזרח התיכון ואפריקה. החברה היא רכיב במדד שוק המניות יורו סטוקס 50. בשנת 2025, החברה דורגה במקום ה-44 ברשימת פורבס גלובל 2000.

## היסטוריה
החברה הוקמה בשנת 1816 בשם אנסיין מוטוואל (Ancienne Mutuelle) כחברה המספקת שירותי ביטוח.

בשנת 1978, רכשה את חברת הביטוח הצרפתית - Compagnie Parisienne de Garantie ושינתה את שמה למוטוואלס יוני (Mutuelles Unies).

בשנת 1982, התמזגה עם קבוצת דורות (Drouot) ושינתה את שמה למוטוואלס יוני/דורות (Mutuelles Unies/Drouot).

בשנת 1985, החליפה החברה את שמה לאקסה (AXA) וכמו כן גם את הלוגו והמיתוג שלה.

בשנת 1991, רכשה אקסה את חברת Equitable בסכום שלא פורסם.

בשנת 1996, הפכה אקסה לתאגיד הביטוח הגדול ביותר בצרפת לאחר שרכשה את חברת Union des Assurances De Paris ושינתה את שמה ל-AXA-UAP.

בחודש פברואר 1999, רכשה את חברת הביטוח הבריטית Guardian Royal Exchange תמורת כ-5.7 מיליארד דולר.

בשנת 1999, חזרה למיתוג המקורי תחת השם AXA.

בשנת 2000, רכשה אקסה את כל המניות של חברת Sun Life & Provincial Holdings.

בחודש יולי 2006, רכשה אקסה את קבוצת ווינטרטור (Winterthur Group) מחברת קרדיט סוויס תמורת כ-9 מיליארד אירו.

בחודש ספטמבר 2018, רכשה אקסה את קבוצת הביטוח האמריקאית אקס אל (XL Group Ltd) תמורת כ-15.3 מיליארד דולר.

בחודש מאי 2021, הצהירה החברה שהיא מפסיקה להפיק פוליסות ביטוח שכוללות תשלומי כופר להאקרים.

## פעילות בישראל
כיום, לחברת אקסה אין משרדים בישראל, אך היא משתפת פעולה עם חברות ישראליות מתחומים שונים:
* בשנת 2000, מינתה אקסה את חברת הביטוח סהר, מקבוצת הראל השקעות בביטוח, להיות השותף הגלובלי שלה בישראל.
* בשנת 2001, פורסם שיו"ר חברת הביטוח אקסה בוחן השקעות בהיי-טק בישראל באמצעות חברת הביטוח הפניקס.
*בשנת 2016, נתנה חסות לתחרות הסטרטאפים בעולם הביטוח.
* בשנת 2018, השקיעה אקסה כ-8 מיליון יורו בחברת הסטארט-אפ הישראלית Setoo.
* בשנת 2019, הייתה אקסה בין המשקיעות בחברת הפינטק הישראלית Zeitgold.
* בשנת 2019, הקימה קרן שצפויה להשקיע בחברות סטארט-אפ ישראליות.

## הסכמים וחסויות
* הגביע האנגלי - בין השנים 1998–2002.
* מרתון תל אביב - בשנת 2017.
*אצטדיון הכדורגל בעיר בראגה - בין השנים 2007–2010.
*הקרן למניעת מחלות זיהומיות ופעילות נגד מחלת הקורונה - חצי מיליון אירו בשנת 2019.
*חסות לקבוצת הכדורגל ליברפול - החל משנת 2020.

## קישורים חיצוניים

*   
* מניית אקסה (AXAF), אתר Investing
*מניית אקסה (Axa CS.PA) ,אתר 500+
* 
* 
* 
* 

## הערות שוליים

קטגוריה:חברות צרפתיות
קטגוריה:חברות ביטוח
התיאטרון האופרה והבלט הלאומי של ליטא

**התיאטרון האופרה והבלט הלאומי של ליטא** (בליטאית: **Lietuvos nacionalinis operos ir baleto teatras**) הוא תיאטרון ללהקת אופרה ולבלט בעיר וילנה שבליטא.

ראשיתו של הרעיון הוא בהקמת תיאטרון לאופרה ובלט בקובנו בשנת 1928. בין מייסדי התיאטרון היה קיפראס פטראוסקאס.

בשנת 1948 הוחלט להעביר את התיאטרון לוילנה והוא התמקם בבניין תיאטרון שכבר היה קיים. בשנת 1974 לתיאטרון נבנה בניין חדש. המבנה כולל אולם ל-1149 מקומות. לפני המבנה הוצב פסל של קיפראס פטראוסקאס שהיה בין מייסדי התיאטרון ושר בו עד לשנת 1958. על החזית הצפונית הוצבו 10 פסלים של דמויות ידועות מיצירות שונות. המבנה מנוצל גם לאירועים רשמיים, הופעות ותחרויות מוזיקליות.

החל משנת 1998 התיאטרון פועל בשם הנוכחי.

במהלך השנים על במת התיאטרון שרו בעיקר זמרים ליטאים. הוא היה במה להצגת בכורה של אופרות שנכתבו על ידי מלחינים ליטאים. להקות האופרה והבלט של התיאטרון משתתפות באופן קבוע בפסטיבלים ברחבי העולם. בכל קיץ נערכות הופעות בשטח של מבצר טרקאי.

## קישורים חיצוניים

*

ליטא
קטגוריה:וילנה: מבנים
קטגוריה:ליטא: תרבות
ליטא
רינה קמחי

**רינה קמחי** (נולדה בירושלים ב-1934) היא אמנית קרמיקה ופסלת ישראלית.

## ביוגרפיה
קמחי נולדה וגדלה בירושלים. ב-1955, החלה ללמוד בבית הספר לסיעוד "הדסה", ושנה לאחר מכן עברה להולנד, כדי ללמוד באוניברסיטת אמסטרדם לאמנויות.

קמחי סיימה את לימודיה ב-1958, ושבה לישראל. ב-1963 החלה ללמוד במחלקה לקרמיקה בבצלאל. לאחר סיום לימודיה ב-1966, השתלמה אצל האמנית והפסלת הדוויג גרוסמן להמן.

ב-1968, החלה ללמוד בבית הספר לאומנות "הייסטאק מאונטן" במדינת מיין, ארצות-הברית. לאחר סיום לימודיה, עברה ללמוד קרנבוק אקדמיה לאמנות, במישיגן.

קמחי שבה לישראל והחלה ללמד בחוג לאמנות באוניברסיטת חיפה ולאחר מכן במכללה האקדמית תל-חי, במדרשה לאמנות בבית ברל, במרכז לאמנות חזותית בבאר שבע ובמוזיאון טיקוטין לאמנות יפנית.

## תערוכות
### תערוכות יחיד
* ***מסכות*** גלריה דבל, ירושלים (1982)
* ***רינה קמחי*** גלריה דבל, ירושלים (1986)
* ***רינה קמחי: עבודות 1994-1991*** בית אהרון כהנא, רמת גן (1994)
* ***ליד הכלי*** פריסקופ - גלריה לעיצוב עכשווי, תל אביב (2000)
* ***רינה קמחי - OFF WHITE*** הגלריה לאמנות ישראלית, קריית טבעון (2003)
* ***בין חימר לחרס*** המשכן לאמנות על שם חיים אתר, קיבוץ עין חרוד (2015)
* ***גינה לי*** המבשלה לאומנויות הקרמיקה, קריית טבעון (2019).

### תערוכות קבוצתיות

## פרסים
* הביאנלה לקרמיקה ישראלית, באר שבע (1993)
* פרס עידוד היצירה, משרד התרבות והספורט (1996)
* ציון לשבח, פרס אליכס דה רוטשילד לאומנויות (2000)
* ציון לשבח, פרס ע"ש מוד פרידלנד, בית בנימיני, המרכז לקרמיקה עכשווית, תל אביב-יפו (2014).

## קישורים חיצוניים
*
* גדעון עפרת, רינה קמחי: לחם הפנים, המחסן של גדעון עפרת, 13 בדצמבר 2015

## הערות שוליים

קטגוריה:בוגרות אוניברסיטת אמסטרדם
קטגוריה:בוגרי אוניברסיטת אמסטרדם
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:אמני קרמיקה ישראלים
קטגוריה:אמניות קרמיקה ישראליות
קטגוריה:פסלים ישראלים
קטגוריה:פסלות ישראליות
קטגוריה:ישראליות זוכות פרסים: אמנות
קטגוריה:ישראליות שנולדו ב-1934
קטגוריה:ישראלים שנולדו ב-1934
נראה אותך אסיר

**נראה אותך אסיר** (באנגלית: **Get Hard**) הוא סרט קולנוע קומי אמריקאי, שביים איתן כהן. הסרט יצא לאקרנים בשנת 2015.

## עלילה
ג'יימס קינג הוא מיליונר המנהל קרן גידור. הוא מאורס לאליסה בתו של הבוס שלו מרטין. ג'יימס מואשם בהונאה ונגזר עליו עשר שנים בכלא סן קוונטין, הנחשב לבית סוהר ברמת ביטחון גבוהה. בעקבות מאסרו הצפוי אליסה מחליטה לעזוב אותו. לפי החלטת השופט, הכניסה לכלא אמורה להתבצע בעוד 30 ימים. ג'יימס החושש מהכניסה לכלא, מנסה להתאמן לרגל הכניסה למאסר. הוא פונה לדארנל, העובד בעסק קטן שלרחיצת מכוניות, במטרה שזה יכשיר אותו לחיים בכלא, מתוך הנחה שכאדם שחור, הוא בוודאי ישב בעבר בבית סוהר.

דארנל, שעברו הוא לא רבב, ואף מעולם לא קיבל דו"ח תנועה, מלמד אותו תמורת 30,000 דולר הדרושים לו להשלמת קניית בית, אך אינו מכחיש כי מעולם לא ישב בכלא. דארנל בונה תוכנית אימונים בה הוא מדמה את ביתו רחב הידיים של ג'יימס לבית כלא. הוא משתמש בעובדי האחזקה בבית לשם האימונים. בין האימונים, ריסוס פניו של ג'יימס בפלפל והתגוננות מדקירות על ידי אסירים אחרים. כחלק מההכנה נעזר דארנל סבין דודו ובכנופייתו. דארנל ממליץ לג'יימס לנסות להתקבל לכנופיה של שחורים כדי להשיג את הגנתו בזמן המאסר. בן הדוד של דארנל דוחה אותו וממליץ לו להתקבל לכנופיה של לבנים כדי שיקבל מהם הגנה בכלא. בפגישה עם חברי הכנופיה, ג'יימס מתקשה להעמיד פני גזען. בעקבות כך חושבים חבריה שהוא שוטר ומאיימים לתקוף אותו. דארנל מגיח ומציל את ג'יימס תוך שימוש בלהביור.

דארנל משכנע את ג'יימס כי מרטין אינו מנסה לסייע לו לחמוק מן הכלא, כפי שחשב ג'יימס, אלא הוא זה שאחראי להפללתו. הם מתגנבים למשרד של מרטין ומחלצים ממחשבו ראיות אודות ההפללה. עוזרו של מרטין מצליח לקחת בחזרה את המחשב ומגלה כי דארנל אינו מי שהציג שהוא וכי הוא מעולם לא ריצה מאסר. מוטרד ומאוכזב מכך שדארנל שיקר לו, חוזר ג'יימס לכנופיית השחורים ומבקש להצטרף אליהם. הם מסכימים ומבקשים מג'יימס להרוג מישהו כצעד של התחלה. בינתיים דארנל מגיע לשכנע את ג'יימס לחשוף את מרטין.

השניים מתגנבים ליאכטה של מרטין כדי לקבל שוב את המחשב, ונתקלים בעוזריו. ג'יימס משתמש בתרגילי קפוארה כדי להתגבר עליהם לפני שמרטין ואליסה מגיעים. בינתיים כוחות משטרה מגיעים ליאכטה תוך איתורו של ג'יימס דרך האזיק אלקטרוני שלו. מתוך חומר הנמצא במחשב של מרטין מתגלה חפותו של ג'יימס. מרטין, אליסה ומקורביהם נעצרים, וההליכים המשפטיים סביב ההונאה מבוטלים. עם זאת ג'יימס נידון לשישה חודשי מאסר בגין בגין אחזקת אקדח לא מורשה, אך הודות לאימונים לקראת הכניסה לכלא, הוא עובר את המאסר בקלות. ג'יימס מסייע לFBI באיתור נכסים שגנב מרטין, ומסייע לדארנל בביצוע השקעה מנצחת שמאפשרת לו לפתוח עסק רחיצת מכוניות משלו. .

## שחקנים
* **[[וויל פרל]]** – ג'יימס קינג, מיליונר המיועד להיכנס לכלא
* **[[קווין הארט]]** – דארנל לואיס, בעל עסק קטן לרחיצת מכוניות, המסייע לג'יימס
* **[[קרייג טי. נלסון]]** – מרטין הבוס והחם המיועד של ג'יימס
* **[[אליסון ברי]]** – ארוסתו של ג'יימס
* **[[אדווינה פנדליי]]** – ריטה לואיס, אשתו של דארנל
* **[[T.I.]]** – ראסל, בן הדוד של דארנל
* **אריק צ'אבריה** – ססיל, הגנן בביתו של ג'יימס
* **[[ג'ון מאייר (מוזיקאי)|ג'ון מאייר]]** – בתפקיד עצמו, מופיע במסיבה של ג'יימס, בה ג'יימס נעצר.

## קישורים חיצוניים
* 

* 

קטגוריה:ערכים שבהם תבנית בריטניקה אינה מתאימה
קטגוריה:סרטי 2015
קטגוריה:סרטי קומדיה אמריקאיים
משה אלון (עיתונאי)

**משה אלון** (נולד ב-1951) היה עיתונאי והעורך הראשי של הוצאת Kotarim International Publishing (KIP).

## ביוגרפיה
משה אלון, יליד אלכסנדריה. עלה לישראל בגיל שנתיים. התגורר בקיבוץ גליל ים. ייסד את העיתון "ידיעות הגליל" בשנות ה-80 שהופץ בערי הגליל התחתון ומראשוני העיתונים המקומיים. בשנת 1983 הקים את צומת השרון, עיתון מקומי באזור השרון מקבוצת עיתון הארץ, והיה העורך הראשי שלו במשך מספר שנים, מקומוני "ידיעות אחרונות", ואת מגזין "אטמוספירה" המופץ במטוסי אל על.

אלון לימד תקשורת במרכז הבינתחומי (IDC) בהרצליה. בשנת 2001 הקים את כותרים הוצאה לאור (בשמה הלועזי: (Kotarim International Publishing (KIP. בין ספרי ההוצאה: הביוגרפיה של רבין RABIN 20 YEARS AFTER, פרשת ילדי הטרנספורט שהוברחו לפני פרוץ השואה, וסיפורו של הקצין הנאצי שהציל את הפסנתרן שפילמן ויהודים נוספים ( "צליל של אנושיות"). אלון גם חיבר ספר ילדים (הרשע מבגדד) שתיאר את ירי הטילים על ישראל במלחמת המפרץ וכן ספר הסטורי על תולדות השלטון המקומי בישראל.

## פרסים
ב-1986 זכה פרס זיו לעיתונאים מטעם צדק-מדות-מוסר

## קישורים חיצוניים

## הערות שוליים

קטגוריה:עיתונאים ישראלים
קטגוריה:עורכי עיתונים ישראלים
קטגוריה:מחברי ספרי עיון ישראלים
קטגוריה:מו"לים ישראלים
קטגוריה:זוכי פרס זיו
קטגוריה:ישראלים שנולדו ב-1951
Best I Ever Had

**Best I Ever Had** הוא סינגל של הראפר הקנדי דרייק. השיר יצא לאור בשנת 2009, כסינגל מתוך מיני-אלבום הבכורה של דרייק, *[[So Far Gone (מיני-אלבום)|So Far Gone]]*. השיר נכלל גם במיקסטייפ הנושא את אותו השם, ובאלבום הבכורה של דרייק, *Thank Me Later*.

השיר יצא כסינגל השלישי מתוך *Thank Me Later* בבריטניה ב-11 באוקטובר 2010, כסינגל עם איי-סייד כפול, לצד "Fancy". בעקבות הפופולריות של הסינגל, הוציא דרייק את *So Far Gone* כמיני-אלבום הזמין לרכישה. בשיר דגימות של השירים "Fallin' in Love" של המילטון, ג'ו פרנק וריינולדס ו-"Do It for the Boy" של ליל ויין.

הסינגל הגיע בשיאו למקום השני במצעד הבילבורד הוט 100, והפך לשיר הראשון של דרייק שנכנס למצעד. הוא נשאר כשיר היחיד של דרייק כאמן ראשי שהגיע למיקום הגבוה ביותר במצעד עד הגעתו של השיר "One Dance" משנת 2016 למקום הראשון. השיר אף היה מועמד לשני פרסי גראמי בקטגוריות "ביצוע סולו הראפ הטוב ביותר" ו"שיר הראפ הטוב ביותר".

## מחלוקת
המפיק קיה שיין ייחס לעצמו את הפקת הסינגל וטען כי הוא כתב את השיר עבור דרייק, והעניק לו בעלות חלקית על השיר. שיין הפיק עבור ליל ויין את השיר "Do It for the Boy", ממנו מופיעה דגימה  בשיר. שיין אף קיבל פרסים מאיגוד ה-BMI  על השיר. דרייק טען כי מעולם לא פגש את שיין והודה כי דגם את שירו של ליל ויין, אך כינה את הטענה לקרדיט כ"לא נעימה".

בתביעה שהוגשה ב-24 ביוני 2010, דרייק נתבע בגין הפרת זכויות יוצרים על ידי פלייבוי אנטרפרייז בגלל טענות שהשיר דוגם את שירם של להקת הרוק האמריקאית המילטון, ג'ו פרנק וריינולדס, "Fallin' in Love" משנת 1975, עליו פלייבוי אנטרפרייז מחזיקה בזכויות היוצרים. התביעה נשלחה כנגד דרייק, כמו גם חברות התקליטים קאש מאני רקורדס ויוניברסל מיוזיק גרופ, ונטען בה כי פלייבוי "סבלה, ותמשיך לסבול מפציעה בלתי הפיכה" מההפרה לכאורה. בתביעה נדרש "להשמיד את כל היצירות המפרות". במסגרת טענתה, פלייבוי טענה גם כי "כל נאשם ידע, או שהיה צריך לדעת באופן סביר, כי הקלטת הקול מוגנת בזכויות יוצרים".

## ביקורות

### רשימות כל הזמנים

## וידאו קליפ
הווידאו קליפ לשיר, שבוים על ידי קניה וסט, צולם בברוקלין בבית הספר התיכון הקתולי בישופ פורד. בקליפ הופעת קמע של הזמרים טריי סונגז, פאבולוס וקונסיקוונס ומפיק השיר בוי-1דה. הקליפ הוצג ב-30 ביוני 2009 בתוכנית *It's On with Alexa Chung*, והגרסה המלאה של הקליפ הוצגה בבכורה באינטרנט ב-1 ביולי 2009. הגרסה המלאה של הקליפ הופיעה לראשונה בטלוויזיה ב-AMTV  ב-2 ביולי 2009. על הקליפ נמתחה ביקורת בתקשורת, כולל מאמר בעיתון הבריטי הגרדיאן, שהדגיש את ההתמקדות המייצגת בחזה המושתל שאינו נתמך ובאחורים הבולטים של שחקנית הכדורסל שדרייק מאמן בקליפ.

## רמיקס
ברמיקס הרשמי של השיר מתארחת הראפרית והזמרת ניקי מינאז'. הרמיקס נכלל במיקסטייפ של מינאז', *[[Beam Me Up Scotty]]*. אמנים אחרים שהוציאו רמיקסים לשיר כוללים את טאנק, מייז, באסטה ריימס וסוויז ביטס.

## הצלחה מסחרית
השיר הגיע לראשונה למקום ה-92 במצעד הבילבורד הוט 100 ובשבוע שלאחר מכן הגיע בשיאו למקום השני למשך ארבעה שבועות, אחרי "I Gotta Feeling" של בלאק אייד פיז, ולאחר מכן נפל למקום השלישי, מה שהפך את דרייק לראפר הקנדי השלישי בהיסטוריה שהכניס שיר למצעד הבילבורד הוט 100. השיר הגיע למקום הראשון במצעד שירי ה-R&B/היפ-הופ, בעקבות מספר השמעות ברדיו והורדות גבוה. במצעד שירי הראפ, הגיע השיר בשיאו למקום הראשון.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:סינגלים מ-2010
קטגוריה:שירי דרייק
קטגוריה:שירים באנגלית
קטגוריה:שירי פופ ראפ
קטגוריה:סינגלים בהוצאת יאנג מאני
שמואל בר-נתן

**שמואל (ולטר) בר-נתן** (**ריזנפלד**; ) היה הרופא הראשון של מגדיאל.

## קורות חיים

בר-נתן נולד בשם ולטר ריזנפלד, בברסלאו, אז חלק מהקיסרות הגרמנית, להוריו נתן ושרה. במהלך שירות צבאי ב-1918 עבר קורס חובשים בהצטיינות, ולאחר שירותו למד רפואה.

עלה לארץ ישראל ב-1933 עם סרטיפיקט של נגרות בנין, כיוון שלא ניתן היה לקבל סרטיפיקט כרופא. התיישב תחילה בירושלים ועבד תחילה כנגר, ובהמשך כרופא מחליף מטעם קופת חולים כללית.

באמצע שנות ה-30 של המאה ה-20 עבר להתגורר עם משפחתו במגדיאל. היה הרופא הראשון והיחיד במושבה, ואחד היחידים ביישובי דרום השרון. סיפק שרותי רפואה הן לחברי קופת חולים כללית (ממרפאה בביתו) והן לחברי קופת חולים עממית במרפאת הקופה. יצא לביקורי בית רכוב על אתונו "מולה", ובהמשך קיבל מקופת החולים עגלה שנרתמה לאתון. בשבתות ובחגים שימש כרופא תורן ושירת גם את אנשי כפר מל"ל, רמתיים, רמות השבים, כפר הדר ורמת הדר. בשל אי זמינות גורמי רפואה נוספים ביצע שירותים נלווים רבים - שימש גם כאח וחובש, באמצעות מיקרוסקופ שהיה ברשותו ביצע בדיקות מעבדה לדגימות דם ושתן של מטופליו, רקח בעצמו תרופות שהנפיק לחולים. בר-נתן גם הכשיר תושבים למתן עזרה ראשונה.

בתקופת מאורעות תרצ"ו-תרצ"ט הוזעק על ידי משטרת הנוטרים לטיפול בפצוע ערבי. במהלך המאורעות ומלחמת העצמאות טיפל בפצועים שנפגעו מירי מקלקיליה הסמוכה. אשתו שושנה עזרה אף היא במתן עזרה ראשונה.

עבד כרופא במגדיאל עד צאתו לגמלאות. היה אהוד מאוד על תושבי המושבה. השתתף בחוג התנ"ך המקומי. טיפח בחצר ביתו שובך יונים, גינת ירק ועצי פרי. בין תחביביו היו נגינה בכינור, אסטרונומיה (כולל לטישת עדשות הטלסקופ שהוא בנה בעצמו), ציור וגידול דגי נוי.

## משפחתו
נישא בגרמניה לאשתו הראשונה, אדלה לבית רוזנברג. בנם יצחק נולד ב-1928. לאחר גירושיו מאדלה, נישא בארץ ישראל לשולמית-הילדה לבית הבר, ועבר עם משפחתו למגדיאל. התאלמן משולמית ב-1940.

ב-1941 נישא לשושנה לבית שטיינברג (1903–2000), אלמנתו של יצחק ספיבק מראשוני מגדיאל, גננת ומורה, חברת ההגנה ולימים זוכת התואר יקירת העיר הוד השרון. יחדיו הם גידלו את בתה של שושנה מנישואיה הראשונים, חוה.

ב-1944 נולד בנם נתן (נתי), שנקרא על שם אביו של שמואל. נתן בר-נתן הוא רופא, מחלוצי השתלות האיברים בילדים בישראל. שימש כרופא בכיר במחלקת ההשתלות בבית חולים ביילינסון וכמנהל המערך להשתלות איברים בילדים במרכז שניידר לרפואת ילדים בישראל.

ב-1948 עיברת שמואל את שם משפחתו מ-ריזנפלד ל"בר-נתן" על שם אביו.

## קישורים חיצוניים
* בר נתן ריזנפלד שמואל, ראיון עם הבן יצחק בר-נתן, באתר "שורשים הוד השרון"
* 
* 
* מ. גרטנר הרופא,  הכוכבים והדגים, הארץ 8 בדצמבר 1961.

## הערות שוליים

קטגוריה:ישראלים ילידי גרמניה
קטגוריה:אנשי העלייה החמישית
קטגוריה:רופאים ביישוב
קטגוריה:רופאי משפחה ישראלים
קטגוריה:מגדיאל: אישים
קטגוריה:רופאי שירותי בריאות כללית
קטגוריה:אישים הקבורים בבית הקברות במגדיאל
קטגוריה:ישראלים שנולדו ב-1900
קטגוריה:ישראלים שנפטרו ב-1986
Wants and Needs

**Wants and Needs** הוא שיר של הראפר האמריקאי דרייק, בהשתתפות הראפר האמריקאי ליל בייבי, מתוך המיני-אלבום הרביעי של דרייק, *[[Scary Hours 2]]*. השיר יצא לאור ב-5 במרץ 2021, כרצועה השנייה באלבום, על ידי חברות התקליטים ריפבליק רקורדס ו-OVO סאונד. שני האמנים כתבו את השיר לצד המפיקים קרדו, דז רייט ו-40. השיר הגיע היישר אל המקום השני במצעד הבילבורד הוט 100, ובכך היה שירו החמישי של דרייק שהגיע למקום השני ושירו ה-13 בשני המקומות הראשונים במצעד. הוא הפך גם לשירו של ליל בייבי שהגיע למיקום הגבוה ביותר במצעד.

## רקע
השיר הוא שיתוף הפעולה הרביעי בין דרייק לליל בייבי, לאחר הסינגלים המשותפים "Yes Indeed" ו-"Never Recover", האחרון לצד גאנה, והשתתפות של האמנים ברמיקס לשיר "Life Is Good" של פיוצ'ר בו דרייק משתתף גם בגרסת המקור, לצד דה-בייבי. השיר אף זכה לתשומת לב עקב השערות שדרייק שכב עם דוגמנית העל ואישיות התקשורת האמריקאית קים קרדשיאן, גרושתו של הראפר האמריקאי קניה וסט. הריב המתוקשר של דרייק ווסט כלל מחלוקות רבות, שהחלו בסביבות 2010.

## ביקורות
ג'ורדן רוז מוראייטי הרגיש כי "ליל בייבי גונב את ההצגה" ו"דרייק מתיישב במושב האחורי לאחר שהעביר וורס עם זרימה יוצאת דופן מכוונת כשליל בייבי משתלט על המערכה השנייה ומגמל לחלוטין את הופעת האורח שלו", והשיר "היה רק תערוכה של ליל בייבי, כשהראפר מאטלנטה מוכיח שיש לו עדיין הרבה במכל אחרי הצריבה של 2020".

בחודש יוני 2021 דירג בילבורד את השיר במקום ה-32 ברשימת "50 השירים הטובים ביותר בשנת 2021 עד כה". מגזין *Complex* דירג את השיר במקום ה-18 ברשימת ״50 השירים הטובים ביותר לשנת 2021 (עד כה)״.

## מיקומי שיא

## קישורים חיצוניים

## הערות שוליים

קטגוריה:שירי דרייק
קטגוריה:שירי ליל בייבי
קטגוריה:שירים באנגלית
קטגוריה:שירי פלטינה מרובעת ומעלה בארצות הברית
פסאו

**פָּסַאוּ** (בגרמנית: **Passau**) היא עיר בדרום-מזרח בוואריה, גרמניה, על הגבול האוסטרי.

פסאו ידועה גם בשם **דרייפלוסשטאדט** (בגרמנית: **Dreiflüssestadt**; מילולית: עיר שלושת הנהרות), על שם שלושת הנהרות שנפגשים בה: הדנובה, האין והאילץ.

## משברים בעיר במאה ה-21
השיטפונות שפגעו בגרמניה בחודשים מאי ויוני בשנת 2013 היו מהחמורים ביותר שחוותה העיר, ורבים מהתושבים פונו מהמקום.

ב-2015, חוותה העיר משבר פליטים; עקב מיקומה של העיר בסמוך לגבול עם אוסטריה, היא היוותה מוקד משיכה למהגרים. מחסומים הוצבו דרך קבע בפאתי העיר, על מנת לאתר אותם. ראש העיר דווח כי במהלך האוקטוברפסט הגיעו למקום כ-10,000 פליטים מדי יום.

## ערים תאומות
* 
* 
* 
* 
* 
* 
* 
* 
* 

## קישורים חיצוניים

* 
* 
* 

## הערות שוליים

קטגוריה:בוואריה: ערים
Nonstop

**Nonstop** הוא סינגל של המוזיקאי הקנדי דרייק, מתוך אלבום האולפן השישי שלו, *[[Scorpion (אלבום של דרייק)|Scorpion]]*. השיר יצא לאור ב-31 ביולי 2018, כסינגל השישי מתוך האלבום, על ידי חברות התקליטים יאנג מאני, קאש מאני רקורדס וריפבליק רקורדס.

## רקע וכתיבה
השיר, שהוקלט על ידי דרייק לקראת סיום הפקת האלבום, הוא שיר טראפ עם שורת הפזמון "My head is spinnin', from smokin' the chicken, the face is tickin" שנדגמה משירם של די ג'יי סקוויקי ומאק דאדי ג'ו, "My Head Is Spinning", משנת 1995. בשל הדגימה של השיר, אותו ביצעו אמנים מממפיס, עיתונאים מרובים סיווגו את השימוש בדגימה כרפרור להשפעותיו של דרייק ממוזיקה מממפיס. הוא מתייחס ללברון ג'יימס, שהחליף בין חולצות "6" ו-"23" כדי לסמל את עלייתו הפתאומית לגדולה. העיתונאי די לוקט טען כי השורה "Yeah I'm light skinned, but I'm still a dark nigga" התייחסה לתצלום של דרייק עם השחרת פנים, ששימש את הראפר פושה טי בעטיפה של הדיס שלו על דרייק, "The Story of Adidon".

## הצלחה
כאשר הוצא לראשונה בספוטיפיי במסגרת האלבום ''Scorpion'', היה השיר המושמע ביותר מהאלבום ביומו הראשון, וצבר 9,298,297 השמעות (5,749,019 בארצות הברית בלבד); הוא שבר את השיר שקבע "Look What You Made Me Do" של טיילור סוויפט, שצבר כשמונה מיליון השמעות ביום.

השיר נכנס למצעד הבילבורד הוט 100 מתאריך 14 ביולי 2018 כשהגיע למקום השני, והיה לשיר השלישי של דרייק כאמן ראשי שהגיע למקום השני במצעד, לאחר "Best I Ever Had" ו-"Hotline Bling", שהגיעו למקום השני ב-2009 וב-2015 בהתאמה. השיר הופיע במצעד מאחורי הסינגל של דרייק עצמו, "Nice for What". השיר נותר בעשירייה הפותחת של המצעד שבוע נוסף לפני שיצא ממנו, ב-21 ביולי 2018.

בקנדה, הגיע השיר היישר אל המקום הראשון במצעד הקנדה הוט 100, והיה לשירו החמישי של דרייק במקום הראשון במצעד והשלישי מתוך *Scorpion* שהגיע למקום הראשון, לאחר "God's Plan" ו-"Nice for What". בבריטניה, השיר הגיע בשיאו למקום הרביעי במצעד הסינגלים הבריטי.

## וידאו קליפ
הווידאו קליפ לשיר פורסם ב-27 ביולי 2018 באופן בלעדי באפל מיוזיק, ולאחר מכן הועלה לערוץ היוטיוב של דרייק ב-3 באוגוסט. הקליפ בוים על ידי תיאו סקודרה וצולם בלונדון. בקליפ הופעת קמע של פרנץ' מונטנה, קוואבו ו-נואה "40" שביב.

## אתגר ה-Flip the Switch
בשנת 2020, השיר צץ מחדש עקב אתגר בפלטפורמת שיתוף הווידאו טיקטוק. האתגר כרוך בשני אנשים שמחליפים בגדים ותפקידים אחד עם השני ואז מכבים את האור וממשיכים "להשתולל". ברגע שדרייק מראפרפ, "Look, I just flipped the switch (flipped, flipped)". אחד הסרטונים הפופולריים ביותר הוא של הסנאטורית האמריקאית והמועמדת לנשיאות ארצות הברית 2020 אליזבת וורן והשחקנית קייט מקינון בחדר ההלבשה בסאטרדיי נייט לייב.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דרייק
קטגוריה:שירים באנגלית
קטגוריה:שירי מוזיקת טראפ
קטגוריה:מוזיקה: תופעות אינטרנט
קטגוריה:סינגלים שהגיעו למקום הראשון במצעד קנדה הוט 100
המוזיאון המרכזי של חיל האוויר (רוסיה)

ממוזער| במוזיאון
**המוזיאון המרכזי של חיל האוויר** (ברוסית: **Центра́льный музе́й Вое́нно-возду́шных сил**) הוא מוזיאון המסונף להמוזיאון המרכזי של הכוחות המזוינים של הפדרציה הרוסית של משרד ההגנה של הפדרציה הרוסית והוא אחד ממוזיאוני התעופה הגדולים באירופה. המוזיאון ממוקם בכפר מונינו שבפרברי מוסקבה.

המוזיאון נוצר ב-28 בנובמבר 1958, ונפתח לקבלת מבקרים ב-23 בפברואר 1960. במוזיאון תערוכה עשירה של מסוקים ומטוסים למטרות אזרחיות וצבאיות, כמו גם כלי נשק, כלים שונים, מדים ועוד. בשנת 2020, אוסף המוזיאון כלל יותר מ-54 אלף מוצגים, ביניהם: 194 מטוסים, 118 דגמים של מנועי מטוסים, ו-5,152 יחידות ציוד, כגון: מדחפים, ציוד מטוסים וכלי נשק ו-71 פריטי מוזיאון שונים. התערוכות ממוקמות באוויר הפתוח, כמו גם בשלושה אולמות האנגר ושני אולמות נוספים במתחם המוזיאון.

## היסטוריה
בשנת 1956 פורק אגף התעופה מונינו. שטחי האגף הועברו לארגון המוזיאון. מטוסים ומסוקים, פעילים וניסיוניים, הועברו בהדרגה למוזיאון. ראש המוזיאון הראשון היה רס"ן ק. פ. דנילין. במשך שנה וחצי הכינו המארגנים את התערוכה לקראת הפתיחה, וב-23 בפברואר 1960 היא התקיימה וקיבצה מספר רב של צופים: אזרחיים וצבאיים כאחד. בזמן הפתיחה, המוזיאון הכיל מטוסים ומסוקים מבצעיים וניסיוניים.

באמצע שנות התשעים, מוזיאון חיל האוויר במונינו שינה את הנהגתו לעיתים קרובות. המוזיאון המשיך לשפר את המבנה הארגוני שלו, ונכון לשנת 2017 היו לו 3 מחלקות מוזיאון עיקריות: עבודה מדעית וקרנות, עבודות אקספוזיציה מדעיות ועבודה מדעית וחינוכית. מספר המבקרים במוזיאון גדל ללא הרף, כולל אנשי צבא, עובדים ותלמידי בית הספר. מדי יום מקיים המוזיאון סיורים לכולם; תיירים זרים הם משתתפים תכופים. לדברי הנהלת המוזיאון, מאז פתיחת התערוכה ביקרו במונינו יותר משלושה מיליון איש.
## גלריה

AN-22_Cock.JPG
TU-114_Cleat.JPG
Tu-144_Charger.JPG
Berijew_Be-12_Mail.JPG
Il62 Monino.jpg
La-15.jpg
La-250.jpg
MiG-9 VVS museum.jpg
Su-9B VVS museum.jpg
Su-11 VVS museum.jpg
Tu-128.jpg
Yak-141 VVS museum.jpg
SU-25_Frogfoot.JPG
Sukhoi T-4 (Monino museum).JPG
Tupolew_Tu-26_Backfire.JPG
Myasischev_M-50_Bounder.JPG
TU-22_Blinder.JPG
Tupolew_Tu-95_Bear.JPG
Myasischev_3M_Bison.JPG
Ту-95МС Монино.JPG
MI-12.JPG
MIL_MI-26_Halo.JPG
Mil_Mi-6_Hook.JPG
Mil_Mi6B_Hook.JPG
Mil Mi-24A @ Central Air Force Museum.jpg
Mil_Mi-25_Hind-D.JPG
Kamov_Ka-25_Hormon.JPG
Mil_Mi-10_Harke.JPG
Jakowlew_Jak-24_Horse.JPG
Ka26 Monino.jpg
M-141_Cruise_Missile.JPG
M-17_Experimental.JPG
MiG-105-11a.JPG
Bartini VVA-14.jpg
Ye-166.jpg
MiG-21I.jpg

## ראו גם
* מוזיאון החלל במוסקבה
* המוזיאון הלאומי של חיל האוויר של ארצות הברית
* פארק פטריוט
* המוזיאון המרכזי של הצי על שם הקיסר פיוטר הגדול
## קישורים חיצוניים

* 
* קרן סיוע ציבורי למוזיאון חיל האוויר
* המוזיאון המרכזי של חיל האוויר של הפדרציה הרוסית, וויקימפיה
* סיור וירטואלי פנורמי במוזיאון
* דו"ח מאויר מפורט על עבודתם של מתנדבי המוזיאון
* דו"ח מפורט אודות המוזיאון
## הערות שוליים

קטגוריה:רוסיה: מוזיאונים צבאיים
קטגוריה:1958 בברית המועצות
קטגוריה:מחוז מוסקבה
קטגוריה:משרד ההגנה של רוסיה
מודיליאנה

**מודיליאנה** היא קומונה (עירייה) בצפון איטליה בנפת פורלי-צזנה שבמחוז אמיליה-רומאניה, השוכנת כ-50 קילומטרים מדרום-מזרח לבולוניה וכ- דרומית-מערבית לפורלי.

משנת 1850 ועד שנת 1986 הייתה קתדרלת מודיגליאנה מקום מושבה של דיוקסיה מודיליאנה 

## אטימולוגיה

על פי המחקר, מקור השם נובע מהביטוי בלטינית "קסטרום מוטילום", שמשמעותו "טירה מבודדת". לפי מחקר אחר, שם העירייה יכול לנבוע מהשם הלטיני של אישיות ידועה "מוטילוס".

## יהדות מודיליאנה
הרובע היהודי מתועד בעיר החל מהמאה ה-13.

שמן של מספר משפחות יהודיות נגזר משם העירייה כמו משפחת מודיאנו (במקור מודיליאנו), ומודיליאני (אשר אחד מבניה היה הצייר הידוע אמדאו מודיליאני).

## קישורים חיצוניים

* 
* האתר הרשמי של עיריית מודיליאנה '''(באיטלקית)'''

## הערות שוליים

קטגוריה:אמיליה-רומאניה: ערים
איגנץ גאבור

ממוזער|ימין|שלט המנציח את גאבור
**איגנץ גאבור**, (במקור **לדרר**, בהונגרית: **Gábor Ignác**; פיזרקומלוש, 13 באפריל 1868 – בודפשט, 10 בינואר 1945) היה היסטוריון ספרות, מתרגם יהודי-הונגרי שנרצח בשואה. הוא היה אביהם של הציירת מריאן גאבור ושל הסופר ג'רג' גאבור.

## קורות חיים
איגנץ גאבור נולד במשפחה יהודית כבנם של גאבור לדרר ושל שרולטה קליין. הוא סיים את הגימנסיה בלוצ'נץ, את האוניברסיטה בבודפשט ובסורבון בפריז. בעשור הראשון של המאה ה-20 ייסד מכון חינוך לבנים ברחוב מיהאי מונקאצ'י בבודפשט, אותו ניהל במשך עשרות שנים. בשנת 1909 הקים והוביל את "אגודת הסטודנטים הנודדים" (אגודת תיירות) במשך חמש שנים וערך את השנתון של האגודה. במהלך מלחמת העולם הראשונה הוביל פעולות חברתיות של סטודנטים. בשנים 1918–1919 פתח וערך את סדרת "הספרייה המהפכנית". הוא תרגם כמה יצירות של אדה פואטית להונגרית, כולל שירי אדה מאיסלנד העתיקה ויצירות של משוררים עבריים. הוא תרגם גם מסנסקריט (למשל את הדרמה Mṛcchakatika), מהולנדית (Multatuli), מצרפתית ומאיטלקית. יחד עם יוז'ף באנוצי ערך את סדרת הספרייה היהודית הפופולרית. במסגרת סדרה זו פורסמה בראשית שנות העשרים מונוגרפיה על המשורר היהודי האיטלקי בעידן ההומניזם, עמנואל בן שלמה בן יקותיאל הצפרוני (נודע כעמנואל הרומי, באיטלקית: Manoello Giudeo, "עמנואל היהודי" (עמנואל הרומי). בגיל ארבעים התקבל ל"תא רפורם" של הבונים החופשיים בשנת 1908, ובהמשך לקח חלק בעבודת התאים "מרץ" ואחר כך של "האור".

אנשי מפלגת צלב החץ רצחו אותו יחד עם משפחת חתנו, מיהאי אנדראש רונאי, ב-10 בינואר 1945 בכיכר ליסט פרנץ בבודפשט. אשתו - בשם לידתה איזבלה לוסיה ראיס - נרצחה גם היא על ידי אנשי צלב החץ ( גניי 10 בדצמבר 1944).

## הנצחה
* חברי העמותה ההונגרית לטבע מעניקים מדליית הנצחה על שם איגנץ גאבור.
* על הגבעה מעל פומאז, מצפה נקרא על שמו.
*לוח על הקיר של מכון חינוך הבנים לשעבר שומר על שמו
*פארק באויפשט
*בית ספר ברחוב בייזה.
* לוח מנציח את זכרו בכפר הולדתו, פיזרקומלוש של ימינו.

## עבודותיו העיקריות
* הקצב העתיק ההונגרי (בודפשט, 1908)
* בעיית הקצב ההונגרי (בודפשט, 1925)
* פרשת דרכים של מקצבים הונגריים (בודפשט, 1942)
* אלחריזי, משורר עברי של ימי הביניים (1997).

## לקריאה נוספת
* לאסלו בוקה : איגנץ גאבור. (בתוך: אנתולוגיה של סופרים חללים הונגרים, (1947)
* לקסיקון יהודי הונגרי. 1929. איגנץ גאבור
* לקסיקון ביוגרפי הונגרי. עורכת ראשית אגנש קניירש. 1967
* הספד של טמאש ראי על איגנץ גאבור

## קישורים חיצוניים

* איגנץ גאבור: השיר הגרמני העתיק והמקצב ההונגרי הקדום
* איגנץ גאבור: לבעיית הקצב ההונגרי
* אגודת הסטודנטים הנודדים
* תקנות על הענקת פרסי MTSZ
* הבונים החופשיים
*Jewish Virtual Library-Ignác Gábor
## הערות שוליים

קטגוריה:היסטוריונים יהודים הונגרים
קטגוריה:מתרגמים יהודים הונגרים
קטגוריה:היסטוריונים שנספו בשואה
קטגוריה:מתרגמים שנספו בשואה
קטגוריה:יהודים חברי הבונים החופשיים
קטגוריה:הונגרים חברי הבונים החופשיים
קטגוריה:היסטוריוני ספרות יהודים הונגרים
קטגוריה:הונגרים שנולדו ב-1868
קטגוריה:הונגרים שנפטרו ב-1945
דוד אנדלמן

**דוד אנדלמן** (נולד ב-17 באוקטובר 1955) הוא פיזיקאי ישראלי ופרופסור אמריטוס באוניברסיטת תל אביב. ידוע בזכות תרומותיו המחקריות בנושאי חומר רך וביופיזיקה.

## ביוגרפיה
אנדלמן נולד בבוקרשט, רומניה. סיים את לימודיו לתואר ראשון בפיזיקה, מתמטיקה ומדעי המחשב באוניברסיטת תל אביב ב-1975. לאחר מכן עבר לאוניברסיטת ברנדייס, שם סיים את לימודי התואר השני ב-1979. ב-1984 סיים את לימודי הדוקטורט במכון הטכנולוגי של מסצ'וסטס, בהנחייתו של הפיזיקאי הטורקי פרופ' ניהאט ברקר.

בשנים 1985–1984 שימש כעמית מחקר ז'וליו-קירי בקולז' דה פראנס בפריז בהנחייתו של פייר ז'יל דה-ז'ן, לימים חתן פרס נובל לפיזיקה. בשנים 1987–1985 כעמית מחקר בחברת אקסון מוביל בקלינטון, ניו ג'רזי.

ב-1987 שב לישראל מונה למרצה בכיר בבית הספר לפיזיקה ואסטרונומיה באוניברסיטת תל אביב. ב-1989 היה לפרופסור חבר וב-1995 לפרופסור מן המניין. ב-2021 יצא לגמלאות.

בשנת 2006 הופקד על הקתדרה לפיזיקה סטטיסטית ע"ש מואיז נוסנצוייג, בה מחזיק עד היום.

בין השנים 2015–2011 כיהן כראש בית הספר לפיזיקה ולאסטרונומיה. הוא פרופסור נלווה במחלקה למדע ולהנדסת חומרים באוניברסיטת תל אביב.

לאורך השנים כיהן כמדען אורח וכפרופסור אורח בכ-18 מוסדות בישראל ובשאר העולם.

מתלמידיו לאורך השנים: פרופ' חיים דימנט מאוניברסיטת תל אביב ופרופ' יורם בורק מהאוניברסיטת העברית.

אנדלמן הוא דודו של כדורגלן העבר יובל שפונגין.

## מחקר
אנדלמן משתמש בתאוריות ובמודלים פיזיקליים על מנת ללמוד חומר רך דחוס (soft condensed matter) ומערכות ביופיזיקליות בסקאלות מולקולריות.

בשנים האחרונות, עיקר מרצו הוקדש להבנת אפקטים אלקטרוסטטיים בחומר רך וביולוגי: תמיסות יוניות (אלקטרוליטים), פולימרי מטען (פוליאלקטרוליטים) וביו-ממברנות טעונות. כמו כן, עוסק אנדלמן בהרכבה עצמית מוכוונת של פולימרי-בלוק, התבניות שלהם ויישומיהם בננוליתוגרפיה.

אנדלמן כיהן במועצות העורכים של מספר כתבי עת מדעיים וכן כעורך-שותף של סדרות ספרים אחדות בנושאי חומר רך וביולוגי.

## פרסים והוקרה
* עמית יאמאדה (1991)
* עמית הנרי דה-רוטשילד מטעם מכון קירי בפריז (1993)
* עמית JSPS (החברה היפנית לקידום המדע) (1997, 2002)
* פרס הומבולדט (2002)
* פרס בורק מטעם החברה המלכותית לכימיה (2003)
* חבר החברה האמריקאית לפיזיקה (2004)

## קישורים חיצוניים

* 
* 
* דף אישי באתר אוניברסיטת תל אביב

קטגוריה:סגל אוניברסיטת תל אביב: פיזיקה ואסטרונומיה
קטגוריה:פיזיקאים ישראלים
קטגוריה:ביופיזיקאים ישראלים
קטגוריה:חברי החברה הפיזיקאית האמריקאית
קטגוריה:בוגרי אוניברסיטת תל אביב
קטגוריה:בוגרי אוניברסיטת ברנדייס
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:ישראלים ילידי רומניה
קטגוריה:ישראלים שנולדו ב-1955
Look Alive

**Look Alive** הוא סינגל של הראפר האמריקאי בלוקבוי JB , בהשתתפות הראפר הקנדי דרייק. השיר יצא לאור ב-9 בפברואר 2018, כסינגל הראשון מתוך המיקסטייפ השביעי של בלוקבוי JB, *Simi*, על ידי חברות התקליטים OVO סאונד והאחים וורנר. השיר הופק על ידי טיי קית'. הוא הגיע היישר אל המקום השישי ומאוחר יותר הגיע בשיאו למקום החמישי במצעד הבילבורד הוט 100, והפך לשיר הראשון של בלוקבוי JB בעשירייה הפותחת, וכן ה-23 של דרייק.

## וידאו קליפ
הווידאו קליפ לשיר פורסם ב-8 בפברואר 2018. הוא מציג את בלוקבוי JB, דרייק, טיי קית', הראפרים מאניבאג יו וקוואנדו רונדו, הכדורסלן זאק רנדולף, והצוות שלהם במקומות שונים בממפיס. הקליפ זכה למעל ל-300 מיליון צפיות ביוטיוב.

## רמיקס
ב-4 במרץ 2018 פרסם הראפר האמריקאי ג'וינר לוקאס רמיקס לשיר ב-SoundCloud וביוטיוב.

ב-29 באפריל 2018, הראפר הישראלי טדי נגוסה פרסם ביוטיוב רמיקס משלו לשיר.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי דרייק
קטגוריה:שירים באנגלית
קטגוריה:שירי מוזיקת טראפ
מוזס בילינגס

**מוזס בילינגס** (באנגלית: **Moses Billings**; 15 בינואר 1809 – 14 באוגוסט 1884) היה צייר וצלם אמריקאי, הידוע בעיקר בזכות דיוקנאותיו.

## ביוגרפיה
מוזס בילינגס נולד באמהרסט, ניו המפשייר, ב-15 בינואר 1809. מעט ידוע על ראשית חייו. על פי מגוון מקורות, הוא הגיע בצעירותו לסינסינטי, מחוז אורנג', ניו יורק, קליבלנד, מסצ'וסטס, ובמקומות אחרים בניו אינגלנד. סביר להניח כי בצעירותו, הוא למד להיות סנדלר, שכן הוא רשום בספריה העירונית של סינסינטי בשנת 1831 כסנדלר. הוא התחתן עם ג'יין וילקינס (בתם של תומאס ומרי וואלאס וילקינס, משפחה מכובדת באותה עת) ב-27 באוקטובר 1835.

בילינגס היה אוטודידקט, ו"נולד עם כל האינסטינקטים של אמן". לא ידוע בדיוק מה היו מקורות הידע שלו. כנראה הרבה מהידע שלו באמנות הגיע מתחריטים, ליטוגרפיות והדפסים של יצירות מפורסמות. סביר להניח שבילינגס הכיר את עבודתו של סמואל מורס. עם שובו של מורס מאירופה, הוא ניסה ליישם אלמנטים של ציור היסטורי שלמד ממורו, בנג'מין וסט. כשניסיונותיו לא הצליחו במידה רבה, הוא פנה לציור דיוקנאות. מורס טייל רבות במסצ'וסטס ובניו המפשייר בין השנים 1816 ל-1820, והתגורר בקונקורד, ניו המפשייר, במרחק של 48 ק"מ בלבד מביתו של בילינגס באמהרסט.

## יצירה
עבודתו הראשונה של בילינגס שזיכתה אותו בפרסום ציבורי הייתה דיוקן באורך מלא של נשיא ארצות הברית הראשון ג'ורג' וושינגטון. הציור זכה לשם "אבי ארצו", והוצג בתהלוכה פוליטית ב-10 בספטמבר 1840. העיתון המקומי דיווח למחרת כי "הדיוקן הצבעוני של ג'ורג 'וושינגטון הוסיף צבע למצעד." דיוקן זה צויר יותר כדי למשוך תשומת לב של העין הציבורית, והוא לא בהכרח הדגים את סגנונו. עם זאת, הדבר עזר לבילינגס להתחיל את הקריירה שלו כאמן פורטרטים קבוע.
ממוזער|מוזס בילינגס, דיוקן הנשיא ג'ון קווינסי אדמס
כדי להתפרנס, בילינגס נאלץ לעיתים קרובות לקבל גם עבודות שאינן דיוקנאות, כמו ציור שלטים, קישוט רהיטים ומשימות אחרות של מלאכה. עם זאת, בניגוד לג'יימס באומן כמה עשורים קודם לכן, בילינג הצליח לקיים קריירה כצייר פורטרטים באופן קבוע.

עם התפתחותו של הדאגרוטיפ בשנות ה-40 של המאה ה-19, תפקידו של צייר הדיוקנאות פחת באופן כללי, משום שכעת היה הרבה יותר קל והרבה יותר זול להציג את דמות הלקוח במתכונת חזותית. בעוד שציירי פורטרטים רבים איבדו עסקיהם בתחרות עם הדאגרוטיפ, בילינגס התחיל לייצר בעצמו הדפסי דאגרוטיפ. לא ידוע בדיוק אילו הדפסים נוצרו על ידי מוזס בילינגס כי הם נחתמו בצידי הלוח. בשל שיטות האחסון המסורתיות של לוחות הדאגרוטיפ, החתימה הפכה לרוב לבלתי קריאה. עם זאת, באופן כללי צוין, כי הדפסי הדאגרוטיפ שלו הראו כישרון ואומנות ברמה גבוהה יותר מזו של צלמים חובבים. אף שלא ידוע בדיוק אילו צילומים היו שלו, ידוע שהוא נטש את הצילום במידה רבה בשנות ה -50, המשיך לצייר דיוקנאות של אנשים על בד.

בפברואר 1846 בילינגס נסע לעבודה לוושינגטון הבירה שם צייר דיוקנאות של דמויות שונות בעלות חשיבות פוליטית, בעיקר דולי מדיסון וג'ון קווינסי אדמס. דיוקנו של אדמס נודע בשל הביטוי האנושי שלכד את מה שאדמס עצמו כינה "דיוקנאות הלב האמיתיים".

בעוד שמוזס בילינגס מעולם לא זכה להכרה לאומית בקנה מידה גדול, הוא זכה להצלחה רבה בקנה מידה מקומי כצייר פורטרטים. הוא המשיך לצייר עד לסביבות 1880, כאשר בריאותו התדרדרה כבר.

כאשר נפטר בשנת 1884, עבודתו הוצגה בוושינגטון הבירה, סינסינטי, קליבלנד, ומקומות שונים בצפון מערב פנסילבניה.

## קישורים חיצוניים

## הערות שוליים

קטגוריה:אמריקאים ילידי ניו המפשייר
קטגוריה:ציירים אמריקאים
קטגוריה:אמריקאים שנולדו ב-1809
קטגוריה:אמריקאים שנפטרו ב-1884
Yes Indeed

**Yes Indeed** הוא סינגל של הראפר האמריקאי ליל בייבי והראפר הקנדי דרייק, מתוך אלבום הבכורה של ליל בייבי, *[[Harder Than Ever]]*. השיר יצא לאור ב-17 במאי 2018, כסינגל השני מתוך האלבום, על ידי חברות התקליטים 4 פוקטס פול, וולף-פאק מיוזיק גרופ, קוואליטי קונטרול מיוזיק, מוטאון וקפיטול רקורדס. השיר הופק על ידי ויזי ובי-ראקז. הוא הגיע למקום הראשון במצעד שירי הסטרימינג של הבילבורד, ולמקום השישי במצעד הבילבורד הוט 100, ובכך הפך לשירו הראשון של ליל בייבי בעשירייה הפותחת.

## רקע
ב-6 במאי 2018, דרייק נצפה עם ליל בייבי במסיבת הוצאת האלבום של הראפר הקנדי פרים  במועדון לילה באטלנטה, שם הושמע קטע מהשיר, שהועלה על ידי מנכ"ל קוואליטי קונטרול פייר "פי" תומאס לסטורי באינסטגרם שלו. למחרת, צייץ ליל בייבי בטוויטר: "דמיינו אותי ואת דרייק מוציאים שיר". ב-12 במאי, השיר הושמע בבכורה ב-OVO Sound Radio, במקור בשם "Pikachu (No Keys)". השיר יצא רשמית לשירותי הסטרימינג ב-15 במאי 2018.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ליל בייבי
קטגוריה:שירי דרייק
קטגוריה:שירים באנגלית
קטגוריה:שירי מוזיקת טראפ
קטגוריה:סינגלים בהוצאת קפיטול רקורדס
קארוי מאנדי

**קארוי מאנדי**, (במקור **מאנדל**, בהונגרית: **Mándy Károly**; באנגלית: **Charles Mundee-Mándy**; זרניאנין, 1817 – ניו יורק, ניו יורק, ארצות הברית, 4 ביוני 1871) היה איש צבא אמריקאי-יהודי ילידי הונגריה, בריגדיר ג'נרל (גנרל כוכב אחד) (Brevet) של מלחמת האזרחים האמריקנית.

## ביוגרפיה
קארוי מאנדי נולד במשפחה יהודית, הוא היה סוחר, ואחר כך סגן ארטילריה במהפיכת 1848 בהונגריה שמכונה "מלחמת העצמאות ההונגרית", אחר כך הפך לשופט צבאי. לאחר כישלון מלחמת העצמאות הוא נאלץ להגר, והגר לארצות הברית, שם בחר לו את השם מנדי (Mundee). בשנת 1850 התיישב בקנזס בעיירה בשם Leavenworth. הוא השתלב בחיים הציבוריים של העיר, והפך להיות מזכיר העיר.

הקריירה הצבאית האמריקאית שלו הורכבה בעצם על ידי הונגרי בשם ינה פיבאן, על פי ההיסטוריון גזה קנדה. מאנדי התגייס לצבא בקנזס תחת דגל האיחוד. ב-24 באוגוסט 1861 קיבל דרגן קפטן (סרן). ב-16 באוגוסט 1862 קיבל דרגת מייג'ור (רב-סרן). הוא התבלט בגבורתו בקרבות ליד וינצ'סטר בווירג'יניה, פישר היל וסידר קריק (Fischer's Hill and Cedar Creek), ולכן הועלה לדרגת קולונל ב-19 באוקטובר 1864. הוא נלחם באומץ ליד פטרסבורג (וירג'יניה), ולכן באביב 1865 הוענק לו דרגת בריגדיר ג'נרל ((תא"ל-(Brevet)). הוא שוחרר משירות ב-15 בספטמבר 1866.

בנוגע לסגנון הלחימה של צ'ארלס מאנדי בקשר עם קרב פטרסבורג, כתב מ' ברבר, עוזר בריגדת ורמונט, את הדברים הבאים:

"על הפיקוד השתלט קולונל צ'ארלס מאנדי, שמילא אותו בגבורה הגדולה ביותר במהלך התנועות הצבא הבאות. כאילו היה בטוח לחלוטין שחייליו ילכו אחריו לאן שהוא ילך, הוא צעד עד תחילת קו החזית, תוך התעלמות מוחלטת מכל הסכנות. הדוגמה ההירואית שלו, כמו גם המיומנות בה הוביל את המאבק, העשירו מאוד את מעשי המלחמה המפוארים שביצעה חטיבת ורמונט באותו יום."

מנדי חזר לחיים אזרחיים לאחר מלחמת האזרחים ויחד עם משפחתו עבר למדינת פלורידה לטלהסי. הוא השתתף בקביעות בפגישות ותיקי מלחמת האזרחים. מאנדי נפטר בנסיבות מוזרות. הוא נסע מביתו לבוסטון, מסצ'וסטס, לפגישת ותיקי ארמיית הפוטומאק. הוא קטע את דרכו והגיע לניו יורק וקנה חלק בפאב, שידע זמנים טובים יותר, תמורת 250 דולר. הוא נעצר באשמת הונאת לקוח והועבר לכלא המרכזי בניו יורק, לטומס, שם נפטר בלילה של 4 ביוני 1871, מסיבה לא ידועה.

## חייו הפרטיים
ב-5 במאי 1851 במיזורי הוא נשא את אליס ראיין, אותה לקח עמו לעיירה ליוונוורת'. שם ונולדו להם שישה ילדים.

## לקריאה נוספת

* Lincoln's Hungarian heroes; the participation of Hungarians in the Civil War, 1861-1865 / by Edmund Vasvary. Washington D.C.; The Hungarian Reformed Federation of America, 1939. Mándy Károly lásd 68-69. és 145-146. p. (angolul) és (magyarul).
* Kende Géza: Magyarok Amerikában . az amerikai magyarság története. I. köt. Cleveland, Ohio; Szabadság kiadása, 1927. Mundee Károly lásd 339. p.
* Adatai a Petőfi Irodalmi Múzeum katalógusában
* Vida István Kornél: Világostól Appomattoxig: magyarok az amerikai polgárháborúban. Budapest, Akadémiai Kiadó, 2011. Mándy (Mundee) Károly lásd 273-275. p.


## קישורים חיצוניים

* List of American Civil War brevet generals (Union)
* Jews in the Civil War
*11 + 1 יהודים הונגרים שתרמו לניצחון הצפון במלחמת האזרחים האמריקאית

## הערות שוליים

קטגוריה:יהודים הונגרים
קטגוריה:מהגרים מהונגריה לארצות הברית
קטגוריה:יהודים בצבא ההונגרי
קטגוריה:גנרלים יהודים אמריקאים
קטגוריה:יהודים אמריקאים
קטגוריה:גנרלים במלחמת האזרחים האמריקנית
קטגוריה:אנשי צבא האיחוד
קטגוריה:אמריקאים שנולדו ב-1817
קטגוריה:אמריקאים שנפטרו ב-1871
אלגברת לייבניץ

במתמטיקה, **אלגברת לייבניץ** היא אלגברה לא אסוציאטיבית, המהווה הכללה של אלגברת לי. מרחב וקטורי L עם פעולת כפל הוא **אלגברת לייבניץ שמאלית** אם כל פעולת כפל משמאל \ell_x {\,:\,} L \rightarrow L היא נגזרת (אלגברה); ו**אלגברת לייבניץ ימנית** אם כל פעולת כפל מימין היא נגזרת. כל אלגברת לי היא אלגברת לייבניץ שמאלית וימנית (זוהי זהות יעקובי). אלגברת לייבניץ שמאלית או ימנית היא אלגברת לי אם פעולת הכפל שלה היא אנטי-סימטרית.

תהי L אלגברת לייבניץ שמאלית. המרחב הנפרש על ידי ריבועים הוא **גרעין לייבניץ**, \operatorname{Leib}(L). הגרעין שווה לאפס אם ורק אם האלגברה היא אלגברת לי. גרעין לייבניץ הוא תמיד אידיאל דו-צדדי. המנה מעל אידיאל זה היא המנה המקסימלית של L שהיא אלגברת לי.

אידיאל הוא **פתיר** אם העלאתו בריבוע מסתיימת באפס. האידיאל הפתיר המקסימלי הוא ה**רדיקל** של האלגברה. גרעין לייבניץ מוכל ברדיקל. האלגברה **פשוטה למחצה** אם הרדיקל שווה לגרעין לייבניץ. בממד סופי ומעל שדה סגור אלגברית ממאפיין 0, אפשר לפרק כל אלגברת לייבניץ כסכום ישר L = L/\operatorname{rad}(L) \oplus \operatorname{rad}(L).

ההעתקה השולחת כל איבר a לפעולת הכפל משמאל ב-a היא שיכון L/Z^\ell(L) \hookrightarrow \operatorname{Der}(L), כאשר Z^{\ell}(L) = \{a \in L : aL=0\} הוא המרכז השמאלי, ו-\operatorname{Der}(L) היא אלגברת לי של הנגזרות. 

אם L אלגברת לי ו-M מודול שמאלי מעליה, אז האלגברה L \ltimes M שהפעולה בה מוגדרת לפי (x,a)(y,b) = ([x,y],xb) היא אלגברת לייבניץ שמאלית, הנקראת **מכפלה ישרה-לרביע** (hemi-semidirect product) של L ו-M.

קטגוריה:אלגברה לא אסוציאטיבית
איוואן סרוב

**איוואן אלכסנדרוביץ' סרוב** (12 באוגוסט 1905, כפר אפימסקויה, מחוז המשנה קדניקובסקי, מחוז וולוגדה, האימפריה הרוסית - 1 ביולי 1990, קרסנוגורסק, מחוז מוסקבה, רוסיה הסובייטית, ברית המועצות) היה ראש השירותים החשאיים הסובייטים, ראש מינהל המודיעין הראשי של המטה הכללי בשנים 1958–1963, היו"ר הראשון של הוועדה לביטחון המדינה בשנים 1954–1958, גיבור ברית המועצות.

משנת 1947 עד 1954 שימש כסגן השר לענייני פנים של ברית המועצות, בשנים 1941 עד 1947 היה סגן קומיסר הפנים העממי של ברית המועצות, בשנים 1939 עד 1941 שימש כקומיסר הפנים העממי של אוקראינה הסובייטית, מפברואר ליולי 1939 עמד בראש המינהל הראשי של מיליציית הפועלים והאיכרים של הנ.ק.ו.וד., דהיינו ראש המשטרה הסובייטית.

היה חבר בוועד המרכזי של המפלגה הקומוניסטית של ברית המועצות והיה חבר הסובייט העליון.

## ביוגרפיה וקריירה צבאית
סרוב נולד ב-13 באוגוסט 1905, באפימסקוי, כפר במחוז וולוגדה שבאימפריה הרוסית, למשפחה רוסית.

### בצבא האדום
ב-1923, כשהיה בן 18, הצטרף לצבא האדום זמן קצר לאחר תום מלחמת האזרחים הרוסית. בשנת 1926 הפך לחבר במפלגה הקומוניסטית של ברית המועצות, וסיים את לימודיו בבית הספר לקציני התותחנים בלנינגרד בשנת 1928. באמצע שנות ה-30 למד באקדמיה הצבאית היוקרתית פרונזה. בשנת 1939, סרוב הצטרף לקומיסריון הפנים העממי של ברית המועצות (נ.ק.ו.ד.).

### נ.ק.ו.ד.
סרוב כיהן כקומיסר האוקראיני של ה-נ.ק.ו.ד. בין השנים 1939 עד 1941. במהלך כהונתו כקומיסר האוקראיני של הנ.ק.ו.ד. סרוב סייע בארגון מבצע עדשה בו הסובייטים גירשו את הצ'צ'נים מחבל הקווקז. כמו כן, סרוב היה אחראי גם על תיאום הגירוש מהמדינות הבלטיות ומפולין.

בשנת 1940, סרוב היה אחד מהפקידים בדרגים הגבוהים האחראיים על טבח יער קאטין, בו טבחו הסובייטים באנשי צבא ורוח פולנים. כמו כן, מגזין "טיים" האשים אותו באחריות למותם של "מאות אלפי איכרים אוקראינים" בתקופה זו. סרוב היה עמיתו של ניקיטה חרושצ'וב באוקראינה הסובייטית, ראש המדינה המקומי, שבעצמו זכה לכינוי "הקצב של אוקראינה".

## קישורים חיצוניים

* יומניו הסודיים של היו"ר הראשון של הק.ג.ב: "סטלין לא היה מרוצה"
* פתקים מהמזוודה

## הערות שוליים

קטגוריה:אנשי המודיעין הצבאי הרוסי
קטגוריה:גנרלים סובייטים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:מעוטרי עיטור הדגל האדום
קטגוריה:מעוטרי עיטור סובורוב
קטגוריה:מעוטרי עיטור קוטוזוב
קטגוריה:מעוטרי עיטור המלחמה הפטריוטית הגדולה
קטגוריה:מעוטרי צלב גרונוולד
קטגוריה:אנשי ק.ג.ב.
קטגוריה:המרד ההונגרי: אישים
קטגוריה:רוסים שנולדו ב-1905
קטגוריה:רוסים שנפטרו ב-1990
נג'סקרש

**נג'סקרש** (בהונגרית: **Nagyszekeres**) הוא כפר קטן במחוז סבולץ'-סטמאר-ברג שבצפון מזרח הונגריה, על הגבול המשולש שמפריד בין הונגריה-רומניה-אוקראינה. 

בדומה ליישובים רבים באירופה, גם אוכלוסיית נג'סקרש קטנה משמעותית בעשרות השנים האחרונות, מ-557 תושבים בשנת 1990 עד 475 תושבים בשנת 2020.

הכפר ואזורו מיושבים לסירוגין כבר מהמאה ה-15.

## יהודי נג'סקרש
יהודים חיו בנג'סקרש בתקופות זמן שונות. משנת 1885 היו יהודי הכפר כפופים לקהילה היהודית בפהרגיארמט. כמו כן היה להם בית קברות יהודי, שעדיין קיים, ובו כ-4 מצבות, חלקן שבורות. בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
הקבינט של ארצות הברית בממשל קלווין קולידג'

**הקבינט של ארצות הברית בממשל קלווין קולידג**' כיהן במשך חמש שנים ושבעה חודשים, ממועד השבעת הנשיא קולידג' ב-3 באוגוסט 1923 - לאחר מות הנשיא וורן הרדינג, ועד לסיום כהונתו ב–3 במרץ 1929.

## הרכב הקבינט
הקבינט כלל 11 בעלי תפקידים. בסך הכל כיהנו בו 20 גברים.

כל חברי הקבינט של הרדינג בעת מותו המשיכו לכהן בקבינט של יורשו, ומרביתם הוסיפו לכהן בו שנים אחדות עד שהוחלפו. שלושה מהם כיהנו בקבינט במשך כל תקופת נשיאותו של קולידג'. היו אלו מזכיר האוצר אנדרו מלון, המנהל הכללי של הדואר הארי סטיוארט ניו ומזכיר העבודה ג'יימס דייוויס.

בתחילת כהונתו לא היה לקולידג' סגן נשיא, שכן הוא היה סגן הנשיא הנבחר וירש את הנשיא הרדינג. לאחר הבחירות לנשיאות ב-1924, שבהן נבחר קולידג' עצמו לנשיא, צורף לקבינט סגן הנשיא הנבחר צ'ארלס דוז.

מזכיר המסחר הרברט הובר, שהיה לנשיא שירש את קולידג', עזב את תפקידו ואת הקבינט לאחר שנבחר למועמד המפלגה הרפובליקנית לנשיאות.

## חברי הקבינט
### מזכירי מחלקות הממשל
* מזכיר המדינה: צ'ארלס אוונס יוז (1923-1925), פרנק קלוג (1925-1929)
* מזכיר האוצר: אנדרו ויליאם מלון (1923–1929)
* מזכיר המלחמה: ג'ון ויקס (1923-1925), דווייט דייוויס (1925-1929)
* התובע הכללי: הארי מיקאיה דוהרטי (1923-1924), הרלן סטון (1924-1925), ג'ון גריבלדי סרג'נט (1925-1929)
* המנהל הכללי של הדואר: הארי סטיוארט ניו (1923-1929)
* מזכיר הצי: אדווין דנבי (1923-1924), קרטיס וילבור (1924-1929)
* מזכיר הפנים: יוברט וורק (1923-1928), רוי אוון וסט (1928-1929)
* מזכיר החקלאות: הנרי קאנטוול וואלאס (1923-1924), הווארד מייסון גור (1924-1925), ויליאם מריון ז'רדן (1925-1929)
* מזכיר המסחר: הרברט הובר (1923-1928), ויליאם וייטינג (1928-1929)
* מזכיר העבודה: ג'יימס ג' דייוויס (1923–1929)

### בעלי תפקידים ברמת הקבינט
* סגן הנשיא: צ'ארלס דוז (1925–1929)

*
קולידג'
נזיבאייבסק

**נזיבאייבסק** (ברוסית: **Называ́евск**) היא עיר ברוסיה במחוז אומסק.

## גאוגרפיה
נזיבאייבסק ממוקמת במערבו של מחוז אומסק, בשטחה של ערבת אישים. העיר נחתכת לשני חלקים על ידי מסילת רכבת שמחברת את טיומן עם אומסק. המרחק לאומסק בנסיעה דרך כביש הוא 210 קילומטר.

## היסטוריה
היישוב הוקם בשנת 1910 כחלק מתחנת רכבת **נזיבאייבסקיה** של הרכבת הטרנס-סיבירית. באותה שנה החלה בניה של מבני שירות של הרכבת והיישוב.

בשנת 1913 בקו החלה תנועת רכבות. לקראת מלחמת העולם הראשונה נזיבאייבסקיה הפכה למרכז כלכלי-מסחרי חשוב של אזור חקלאי רחב. יחד עם התפתחות מסחרית-כלכלית גדלה גם אוכלוסיית המקום.

לפני מהפכת 1917 כאן נבנתה כנסייה, אך היא נהרסה בסביבות 1949–1950.

בשנת 1918 היישוב נכבש על ידי החיילים הצ'כוסלובקים וקוזאקים. בקיץ 1919 המקום נכבש על ידי הצבא האדום.

ב-1932 החל לצאת לאור עיתון מקומי.

בשנות ה-50 של המאה ה-20 נזיבאייבסק החלה להתפתח בצורה מואצת, ב-1956 היישוב קיבל את שמו הנוכחי.

## אוכלוסייה
אוכלוסיית נזיבאייבסק לפי שנים:

## קישורים חיצוניים

* 

קטגוריה:מחוז אומסק: ערים
קטגוריה:יישובים שהוקמו ב-1910
ג'וזי טוטה

**ג'וזי טוטה** (באנגלית: **Josie Totah**; נולדה ב-5 באוגוסט 2001). בעבר הייתה ידועה בשם **ג'יי ג'יי טוטה** (באנגלית: **J. J. Totah**), היא שחקנית אמריקאית. התפרסמה בתפקידה החוזר בג'סי של ערוץ דיסני, ותפקיד המשנה בסדרת הקומדיה חזרה למשחק של ABC משנת 2013. טוטה זכתה לשבחים על תפקידה בסרט אנשים אחרים משנת 2016. בשנת 2018 היא כיכבה בצ'מפיונז, סדרה קומית קצרה של NBC.

טוטה החלה את הקריירה שלה בתפקידים גבריים אך יצאה מהארון בפומבי כאישה טרנסית באוגוסט 2018, ושינתה את שמה הפרטי לג'וזי.

## ילדותה
טוטה נולדה כבן בסקרמנטו, קליפורניה, והיא בתם השלישית של סוהיל וכריסטין טוטה. יש לה אחות ואח, והיא ממוצא לבנוני.

## קריירה
טוטה החלה את קריירת המשחק שלה בשנת 2012 כשלוהקה כ"דיקטטור הקטן" בהפקה הראשונה של AwesomenessTV. . בשנת 2013 החלה להופיע בתור סטיוארט ווטן, ילד עם קראש על הדמות הראשית זורי רוס, בסדרה המקורית של ערוץ דיסני, ג'סי. טוטה התארחה בתוכניות הטלוויזיה הבחורה החדשה, מרוששות וליב ומאדי.

כמו כן, בשנת 2013 לוהקה לתפקיד משנה בחזרה למשחק, סדרת קומדיה של ABC. בשנת 2015 הופיעה בארבעה פרקים של העונה השישית של Glee כחבר הצעיר ביותר אי פעם של "כיוונים חדשים".

בשנת 2016 הופיעה טוטה בסרט אנשים אחרים, וזכתה לשבחים על תפקידה עם וראייטי, וכך הפכה לאחת מהכוכבות פריצת הסאנדאנס של השנה של המגזין. באוקטובר 2016, דדליין הוליווד דיווחו כי טוטה תככב בקומדיה חדשה עבור רשת NBC שהיא עזרה לפתח, ותפיק אותה לצד המפיקים בפועל נעמי ואדם סקוט. בשנת 2017 הופיעה בהאנדסום: סרט מסתורין של נטפליקס, קומדיית בלשים של נטפליקס, וספיידרמן: השיבה הביתה של אולפני מארוול.

בינואר 2017 הצטלמה טוטה ביחד עם אדם דווין בסרט העלילתי "המחנה הקסום" של דיסני, אשר יצא בשנת 2020. בפברואר 2017 לוהקה טוטה בתפקיד מייקל פאטל, בנו של דמותה של מינדי קלינג, פרייה פאטל, בקומדיה חדשה של NBC, צ'מפיונז, ששודרה החל מ-8 במרץ עד 25 במאי 2018, לפני שבוטלה. טוטה לוהקה לאתחול של הצלצול הגואל עבור Peacock, שירות הזרמת המדיה של NBC, שם גילמה את דמותה של לקסי, מעודדת טרנסג'נדרית. בדצמבר 2020 הופיעה בסדרה פה גדול, שם גילמה את נטלי, נערה טרנסג'נדרית.

## חיים אישיים
ב-20 באוגוסט 2018 כתבה טוטה מאמר שפורסם בטיים ובו יצאה מהארון כאישה טרנסג'נדרית.

## פילמוגרפיה
### קולנוע

### טלוויזיה

## קישורים חיצוניים
* 
* 

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:אמריקאים ממוצא פלסטיני
קטגוריה:אמריקאים ממוצא לבנוני
קטגוריה:טרנסג'נדריות אמריקאיות
קטגוריה:דפים עם תרגומים שלא נסקרו
קטגוריה:אמריקאים שנולדו ב-2001
קטגוריה:אמריקאיות שנולדו ב-2001
תת-חבורה פרו-נורמלית

בתורת החבורות, **תת-חבורה פרו-נורמלית** (באנגלית: **Pronormal subgroup**) היא תת-חבורה H של חבורה G כך שכל תת-חבורה 'H הצמודה לה ב-G, צמודה לה כבר בתת-החבורה הנוצרת על ידי H ו-'H. כל תת-חבורת סילו היא פרו-נורמלית.

כל תת-חבורה נורמלית היא פרו-נורמלית. תת-חבורה תת-נורמלית פרו-נורמלית היא נורמלית.

כל תת-חבורה אב-נורמלית  היא פרו-נורמלית. כל תת-חבורה פרו-נורמלית היא פרה-נורמלית (paranormal), ולכן גם פולי-נורמלית.

קטגוריה:תורת החבורות